Diari Oficial de la Generalitat Valenciana


Sumari del DOGV 3437, del 18-02-1999 (1999/1234)

RESOLUCIÓ de 8 de febrer de 1999, de la Direcció General de Funció Pública, per la qual s’adjudiquen destinacions als participants en el concurs general de trasllats núm. 2/98-L per a la provisió de llocs de treball de naturalesa funcionarial, grup E, personal subaltern, i al personal que superà les proves selectives corresponents a les convocatòries 14/92 i 18/94.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3437

Data del DOGV
:   18-02-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/1234


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 8 de febrer de 1999, de la Direcció General de Funció Pública, per la qual s'adjudiquen destinacions als participants en el concurs general de trasllats núm. 2/98-L per a la provisió de llocs de treball de naturalesa funcionarial, grup E, personal subaltern, i al personal que superà les proves selectives corresponents a les convocatòries 14/92 i 18/94. [1999/L1234]
  
Per Resolució de 8 d'octubre de 1998, de la Direcció General de Funció Pública (DOGV núm. 3.353, de 19.10.98) es convocà el concurs general de trasllats núm. 2/98-L, per a la provisió de llocs de treball de naturalesa laboral, grup E, personal subaltern, la comissió avaluadora ha formulat proposta de resolució en compliment del que preveu la base setena de la convocatòria esmentada.
  
Posteriorment, d'acord amb el que estableix l'article 20.5 del Text Refós de la Llei de Funció Pública Valenciana, es procedí a l'elecció de destinació per part del personal que superà les proves selectives d'accés al grup E, sector laboral, personal subaltern, Convocatòria 14/92, d'acord amb el que preveuen les resolucions de 22 de novembre de 1996 i 25 de febrer de 1998, de la Direcció General de Funció Pública, que executaren les sentències núm. 544 i 808 de 1995 i núm. 1051 de 1997, del Tribunal Superior de Justícia de la Comunitat Valenciana, i convocatòria 18/94, en acte únic realitzat el dia 21 de gener de 1999.
  
En conseqüència, en exercici de les competències que en matèria de personal i funció pública atribueix l'article 20 del Decret 28/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Administració Pública, a la Direcció General de Funció Pública, resolc:
  
Primer
  
Adjudicar amb destinació definitiva al personal fix que ha participat en el Concurs 2/98-L, els llocs de treball que s'especifiquen en l'annex I.
  
Segon
  
Adjudicar amb destinació definitiva al personal fix que ha participat en les resultes del Concurs 2/98-L, els llocs de treball que s'especifiquen en l'annex II.
  
Tercer
  
Excloure de la participació en el concurs general de trasllats 2/98-L, el personal detallat en l'annex III, per les causes que s'hi indiquen.
  
Quart
  
Publicar en l'annex IV els participants que no han obtingut destinació, atés que els llocs sol·licitats han sigut adjudicats a participants amb major puntuació.
  
Cinqué
  
Adjudicar amb caràcter definitiu al personal que superà les proves selectives d'accés al grup E, sector laboral, personal subaltern, de les convocatòries 14/92 i 18/94, els llocs de treball que s'especifiquen en l'annex V.
  
Sisé
  
Es declaren deserts els llocs de treball detallats en l'annex VI.
  
Seté. Cessaments
  
El personal que ocupa lloc de treball i ha obtingut destinació en el present concurs, cessarà d'ofici el dia 28 de febrer de 1999.
  
Igualment cessarà d'ofici el 28 de febrer de 1999 el personal que estiga ocupant un lloc de treball adjudicat en el present concurs.
  
Vuité. Preses de possessió
  
L'acte de presa de possessió, al qual és convocat tot el personal que ha obtingut destinació, detallat en els annexos I, II i V de la present resolució tindrà lloc el dia 1 de març de 1999, a les 9.30 hores, en les seus següents:
  
a) Servei Territorial de la Conselleria d'Economia, Hisenda i Administració Pública a Alacant c/ Churruca, 25, 03144 Alacant, qui hagen obtingut destinació en la província esmentada.
  
b) Servei Territorial de la Conselleria d'Economia, Hisenda i Administració Pública a Castelló, plaça de Tetuan, 38-39, 12153 Castelló de la Plana, qui hagen obtingut destinació en la província esmentada.
  
c) Direcció General de Funció Pública, carrer Miquelet, 5 de València, qui hagen obtingut destinació en la província esmentada.
  
No obstant això, el personal fix que haja obtingut destinació en localitat distinta a la del seu actual lloc de treball i comporte canvi de residència, així com el personal de nou ingrés, disposarà del mes de març de 1999 per a prendre possessió en les mateixes seues esmentades.
  
Els efectes administratius i econòmics de la presa de possessió seran de l'1 de març de 1999, excepte en el cas del personal de nou ingrés, que seran del mateix dia en què s'efectue la presa de possessió.
  
Nové
  
Contra la present resolució, que esgota la via administrativa, podrà interposar-se recurs contenciós administratiu en el termini de dos mesos comptats des de l'endemà de la publicació en el Diari Oficial de la Generalitat Valenciana, davant la seua del Jutjat Contenciós Administratiu de la ciutat de València, sense que resulte preceptiva la comunicació prèvia, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant això podrà interposar qualsevol altre recurs que estime pertinent per a la defensa dels seus interessos.